b"\n_START_ARTICLE_\nMaswadia\n_START_PARAGRAPH_\nMaswadia fou un estat tributari protegit de l'\xc3\x8dndia central, un thakurat garantit feudatari de Dhar, format per una thikana amb nom\xc3\xa9s un poble, amb uns ingressos de 3.500 r\xc3\xbapies. La dinastia regnant era rajput rathor del clan Fatehsinghot. El sobir\xc3\xa0 portava el t\xc3\xadtol de thakur. Es va fundar el 1774 i el primer thikanedar fou el thakur Sawai Singh al que va succeir Bhuvan Singh, esmentat el 1819. Els darrers thakurs foren Girwar Singh, que va morir l'any 1922, i el seu fill i successor Devi Singh."